Ընտրության բուն գործընթացից կարծես լուրջ բողոքողներ չկան: Այլևս քվեատուփի հափշտակումը, լույսերի անջատումը, ահաբեկումն ու լցոնումները հնացած տեխնոլոգիաներ են: Այս անգամ խնդիր էր դրված հափշտակել ազատ քաղաքացու հնարավորությունը` ընտրելու իրարից տարբեր ու հստակ քաղաքական գաղափարախոսություն, որը կրելով կամ որին աջակցելով առաջիկա 5 տարում գոնե մի փոքր դրականորեն կփոխվեր սահմանամերձ գյուղում կարտոֆիլ ցանող Հայկասար քեռու կենցաղը, Երևանի Պետական Համալսարանի գերազանց ուսանող Հայկիկի կյանքը կամ էլ Մեղրիի դպրոցական Հայկանուշի ուսման որակը: Այս անգամ էլ մեր հույսը դանդաղ էվոլյուցիան է :